เรื่องร้องเรียน: แจ้งเรื่องหลายรอบแต่ไม่มีการแก้ไข ทำไมไม่จัดที่ทิ้งขยะให้กลุ่มคนพวกนี้สักที ขยะพวกนี้มาจากไหนทำไมถึงต้องมาสร้างความสกปรกและขวางทางเดิน วันที่ลงมาตรวจฟุตบาทกันสะอาด ไม่มีขยะสักชิ้น แต่ความจริงคือเน่า รก สกปรก
การดำเนินการของเจ้าหน้าที่: กรณีดังกล่าวสำนักงานเขตได้ตรวจสอบและดำเนินการแล้ว ดังนี้ 1.กำชับเจ้าของอาคารอย่านำขยะมาทิ้งหรือตั้งวางในแนวสาธารณะให้นำไว้ในที่อาคาร ของตนเองเพื่อรอการจัดเก็บ หากไม่ปฎิบัติตามจะประสานฝ่ายเทศกิจกวดขันและดำเนินการตามอำนาจหน้าที่ต่อไป 2.กำชับเจ้าหน้าที่ให้เข้าจัดเก็บขยะให้เป็นไปตามรอบที่กำหนด (วันจันทร์และวันศุกร์) และต้องขออภัยในความเดือดร้อนดังกล่าวมา ณ ที่นี้ด้วยครับ
ความเห็นของผู้แจ้ง: ถ้าจะเลือกวิธีแก้โดยการเก็บขยะ กรุณามาเก็บวันละ3เวลา เช้า กลางวัน เย็น ค่ะ เพราะขยะมันมีทุกวัน ทุกเวลา ไม่ใช่มาเก็บ=เสร็จงาน ปัญหาคือเวลาที่พวกคุณไม่มาเก็บขยะหรือยังไม่ถึงเวลาเก็บใครเดือดร้อน ก็คือคนใช้ถนนไง แล้วทำไมคนถึงเอาขยะมาทิ้งแบบนี้และสร้างความเดือดร้อน ไม่มีมาตรการจัดการที่ยั่งยืนเลยหรอ ทำงานเช้าชามเย็นชามมาก รบกวนแก้ปัญหาให้ตรงจุดกว่านี้
พื้นที่: แขวงพลับพลา เขตวังทองหลาง กรุงเทพมหานคร